stanford-oval/wikipedia huggingface dataset:
צבי זיבל
קורות חייו

צבי, בן שרה ואברהם זיבל, אח לאביבה, נולד בתל אביב, בשכונת קריית מאיר ברחוב מאנה. בגיל 3 למד בגן העירוני שברחוב בוגרשוב, ובכתה א' עלה לבית הספר תל-נורדאו. בגיל צעיר נשלח ללימודים בכפר הנוער בן שמן. לאחר מכן למד בבית החינוך לילדי עובדים והיה חבר תנועת הנוער "המחנות העולים". בהמשך התקבל לבית הספר החקלאי בגבעת השלושה. בנעוריו למד נגינה בפסנתר, בגיטרה ובחליל.
בגיל 18 הצטרף זיבל לשורות הפלמ"ח והשתתף בפעולות ההתקפה על המשטרה הבריטית בשרונה ובקליטת ספינת המעפילים "וינגייט". בתקופה זו נעצר ונכלא בירושלים, בלטרון וברפיח. עם חזרתו לפעילות, הוכשר בקורס מפקדי כיתות ומאוחר יותר נבחר למחלקת הטיס והוכשר כטייס. עם פרוץ מלחמת העצמאות, הופקד על קו תל אביב-גוש עציון והוביל אספקת תחמושת, מים ותרופות לאזורי הר-טוב, כפר אוריה ויחיעם וליווה מן האוויר שיירות שעשו את דרכן לירושלים. זיבל השתתף גם בגיחות לאזורים מרוחקים יותר וטס אל קוניטרה, אל טולכרם ואל בית אשל.
בטיסה לבן שמן הנצורה ב-25 ביוני 1948, הנחית את מטוסו לצורך אספקת תחמושת. לאחר הנחתת המטוס באזור פעל תחת ירי כבד להגן על המטוס מפגיעות כדורים ולאפשר את המראתו חזרה על ידי נהיגת טרקטור עמוס שקי חול לשמש עבורו חומת מגן. על פעילות זו תחת אש זכה, לאחר מותו, באות גיבור ישראל.
תיאור המעשה: ביום ה-25 ביוני 1948 יצא האוויראי צבי זיבל ז"ל משדה דב להוביל אספקה ותחמושת לבן-שמן הנצורה. אותה שעה ריתקה אש האויב את מגיני המקום לעמדות. הוא נחת במסלול הצר וללא כל עזרה העביר את האספקה והתחמושת למקום מבטחים. כל זה עשה בהיותו חשוף לאש האויב, שהתגברה ומנעה ממנו כל אפשרות לשוב אל המטוס. לפי הצעתו העמיסו אנשי המקום שקי-חול על טרקטור, והוא הסיעו לבדו לשדה הפתוח והעמידו בין המטוס ואש האויב. הוא הצליח להתניע את המנוע אשר היה כבר נקוב בכמה נקבים, קפץ לתוך המטוס וחזר בשלום לבסיסו. נפל חלל בפעולה אחרת בעוג'ה אל חפיר, ביום כ"ד בכסלו תש"ט ( 28.12.48). על מעשה זה הוענק לו : עיטור הגבורה   ניסן תשל"ג אפריל 1973, משה דיין, שר הבטחון
בקרבות הקשים על גוש עציון השתתף בהפצצות ובירי מקלע ברן מהאוויר. בפעולות אלה נפגע מטוסו והוא נפצע בגופו מירי, אך המשיך להשתתף בקרבות. בסיום המערכה, הוצב כמפקד בסיס תעופה ולאחר מכן יצא למספר חודשי השתלמות בצ'כוסלובקיה. שבוע לאחר שובו, השתתף במבצע חורב במהלכו סייר באזור ניצנה (עוג'ה אל חפיר) והנמיך גובה טיסה לשם הגשת עזרה למטוס אחר. בשלב זה נפגע על ידי ארבעה מטוסי קרב מצריים ונהרג עם שותפו לטיסה, הסייר יצחק זמיר מחטיבת הנגב. נקבר בבית הקברות הצבאי נחלת יצחק.
לאחר מותו הועלה לדרגת סגן.
לקריאה נוספת

צבי זיבל באתר חיל האוויר
"האוצר הסודי של גיבור ישראל" אתי אברמוב, ידיעות אחרונות, גיליון 2810, מוסף 7 ימים, עמודים 26–30, 1 בדצמבר 2017
הערות שוליים

↑  אוויראי (טוראי) צבי זיבל, באתר www.gvura.org
| מעוטרי עיטור הגבורה  |
| --- | --- | --- |
| מלחמת העצמאות (אות גיבור ישראל) | אברהם אביגדורוב • יוחאי בן-נון • אמיל בריג • סימן-טוב גנה • זרובבל הורביץ • צבי זיבל • בן ציון ליטנר • עמנואל לנדאו • אריה עצמוני • יזהר ערמוני • רון פלר • יאיר רחלי |  |
| פעולות התגמול | יעקב מזרחי • פנחס נוי • צבי עופר |  |
| מלחמת סיני | עוזי בר-צור • דן זיו • שלמה ניצני • יהודה קן-דרור |  |
| מלחמת ששת הימים | נתי גולן • משה דרימר • דניאל ורדון • אורי וייסלר • שאול ורדי • משה טל • יוסף לפר • איתן נאוה • בני ענבר • מרדכי פרידמן • גד רפן • דוד שירזי |  |
| מלחמת ההתשה | עמי אילון |  |
| מלחמת יום הכיפורים | עודד אמיר • גדעון גלעדי • צביקה גרינגולד • משה לוי • יובל נריה • שלמה ערמן • אסא קדמוני • אביגדור קהלני |  |
שאד גספארד

| --- | --- |

גספארד, ינואר 2016
 לידה:  13 בינואר 1981 ברוקלין, ניו יורק, ארצות הברית
 פטירה:  17 במאי 2020 (בגיל 39) חוף וניס, קליפורניה, ארצות הברית
 שם במה:  החיה שאד שאד גספארד
 משקל:  129 ק"ג
 גובה:  2.01 מטר
 לאום:  אמריקאי
 קריירה מקצוענית:  2003–2020 (כ־17 שנים) 
 מאמנים:  Ohio Valley Wrestling רוקי ג'ונסון אל סנואו דיוויין ברוס
 מידע אישי
 מספר צאצאים:  1 
 
שאד גספארד (באנגלית: Shad Gaspard; ‏13 בינואר 1981 – 17 במאי 2020) היה מתאבק ושחקן אמריקאי. הוא מוכר בעיקר בשל תקופתו בארגון ההיאבקות WWE, שבו היה חלק מהצמד קריים טיים לצד שותפו, JTG.
לאחר שעזב את ה-WWE בשנת 2010, גספארד פתח בקריירת משחק אשר כללה מספר תפקידים בסרטים ובסדרות כמו Think Like a Man Too,‏ Get Hard,‏ The Game ו-From Dusk till Dawn: The Series.
ביוגרפיה

גספארד נולד בברוקלין, שבניו יורק. הוא בעל שורשים מהאיטי וקוראסאו. כשהיה בן 5, אביו, בן גספארד, החל להתאמן עימו באיגרוף, כששלוש שנים לאחר מכן הוא החל להתאמן במספר אמנויות לחימה נוספות כמו ג'ודו, ג'יט קון דו, קיקבוקס ואגרוף תאילנדי. כסטודנט, הוא הפך ללוחם אגרסיבי ואף זכה במספר טורנירים כחובבן. אף על פי שהיה בן 16 בלבד, הוא התמודד מול בוגרים ממנו עקב גודלו הגדול. כלוחם אמנויות לחימה משולבות, גספארד החזיק במאזן של 7–35, וכלוחם חובבני החזיק במאזן של 26–57.
גספארד היה מעורב באופן נרחב בענפי אתלטיקה במהלך שנותיו בבית ספר התיכון, כשהצטיין בהיאבקות, אתלטיקה וכדורסל. לאחר תקופת התיכון, הוא המשיך לשחק כדורסל במכללה היקפית מטעם אוניברסיטת המדינה של ג'ורג'יה. לאחר מכן, הוא הפך לשומר ראש של ראפרים ושחקנים, כולל זמרת הפופ, בריטני ספירס, שון קומבס ומייק טייסון.
קריירת היאבקות מקצועית > World Wrestling Entertainment > Tough Enough ו-Ohio Valley Wrestling‏ (2002–2006)

גספארד החליט להפוך למתאבק מקצועי והעפיל לגמר העונה השנייה של תוכנית הריאליטי, Tough Enough אשר שודרה בשנת 2002. לעומת זאת, הוא נפסל והוחלף לאחר שכשל במבחן פיזי.
לאחר קיומה של התוכנית, גספארד גויס על ידי מנהל פיתוח הכישרונות של ה-WWE, טום פריצ'רד. תחילה, הוא התאמן במשך חצי שנה עם דיוויין ברוס מה-WCW Power Plant. לאחר מכן, הוא נשלח לארגון הפיתוח Ohio Valley Wrestling‏ (OVW). גספארד ערך את הבכורה שלו בארגון זה בשנת 2003 תחת שם הבמה "החיה", כשהצטרף לקבוצת בולין סרוויסס. במקור, הוא תיפקד כשומר הראש קל קני בולין, עד שהוא חבר לשורות קרלוס קולון בפברואר 2004. לאחר שקולון עזב את OVW בחודש אוקטובר, גספארד עזב את הקבוצה והקים שותפויות קצרות עם מתאבקים כמו אוסאמה, מייק מונדו, קן דואן וריאן וילסון, עד שפתח בקריירה כמתאבק יחידים, שבה הופיע תחת שמו האמיתי.
קריירת היאבקות מקצועית > World Wrestling Entertainment > קריים טיים (2006–2007)

בתחילת שנת 2006, במהלך הפיוד שלו בארגון ההיאבקות OVW עם CM פאנק, גספארד צירף אליו את הנייברהודי, כשביחד הם נקראו "הגנגסטרים". ביחד הם זכו באליפות הזוגות הדרומית של OVW ב-27 במאי, אך הפסידו את חגורות האליפות ל-CM פאנק וסת' סקייפייר חודשיים לאחר מכן.
ב-4 בספטמבר 2006 בתוכנית Raw, סדרה של קטעי וידאו שודרה ובישרה על הגעתם של קריים טיים (גספארד והנייברהודי, כששם הבמה של האחרון שונה לשם JTG). ב-16 באוקטובר בתוכנית Raw, קריים טיים ערכו את קרב הבכורה שלהם כשניצחו את אלופי הזוגות העולמיים באותה התקופה, הספיריט סקוואד (מייקי וג'וני), בקרב שאינו היה על אליפות הזוגות. השניים הופיעו לראשונה באירוע שלם וצפה בסייבר סאנדיי, כשהם רשמו ניצחון על לאנס קייד וטרבור מורדוך, צ'ארלי האס וויסרה וההיילנדרס (רובי מקאליסטר ורורי מקאליסטר) בקרב טקסס טורנדו שנקבע על ידי הצופים. מספר חודשים לאחר מכן באירוע מהפכת השנה החדשה, קריים טיים ניצחו בקרב זוגות מרובה משתתפים נגד ההיינלנדרס, The World's Greatest Tag Team (צ'ארלי האס ושלטון בנג'מין), לאנס קייד וטרבור מורדוך, וג'ים דאגן וסופר קרייזי, וכתוצאה מכך קיבלו קרב על אליפות הזוגות של העולם. ב-29 ביוני בתוכנית סמאקדאון, קריים טיים נוצחו על ידי דיוס ודומינו. בחודש יולי, קריים טיים חזרו ל-OVW וזכו באליפות הזוגות הדרומית של OVW בפעם השנייה בקריירה שלהם לאחר שניצחו את הג'יימס בויז (KC ג'יימס וקאסידי ג'יימס). לעומת זאת, הם איבדו את התואר בחזרה לג'יימס בויז לילה לאחר מכן.
ב-13 באוגוסט בתוכנית Raw, קריים טיים חזרו לעיר הולדתם, ניו יורק, כשהם הפסידו לאלופי הזוגות העולמיים באותה התקופה, לאנס קייד וטרבור מורדוך כתוצאה מפסילה, זאת לאחר שגספארד הכה את מורדוך בעזרת כיסא. שבועיים לאחר מכן בתוכנית Raw, קריים טיים גנבו את הכובע של מורדוך והעניקו את זה לאחד האוהדים. בעקבות זאת, פיוד בין הזוגות נוצר. ב-2 בספטמבר 2007, גם גספארד וגם JTG שוחררו מהחוזה שלהם בארגון.
קריירת היאבקות מקצועית > ארגונים עצמאיים (2007–2008)

לאחר ששוחר מה-WWE, גספארד הופיע באירוע של ארגון ההיאבקות Pro Wrestling Alliance‏ (PWA) ב-22 בספטמבר, ובו הפסיד לפסייכוסיס. גספארד ביחד עם JTG הופיעו באירוע חגיגות העשור לארגון ההיאבקות Jersey All Pro Wrestling‏ (JAPW), שנערך ב-27 באוקטובר, כשהם רשמו ניצחון על הדירטי רוטן סקאונדרלז.
קריירת היאבקות מקצועית > החזרה ל-WWE‏ (2008–2010)

ב-31 במרץ בפרק של התוכנית Raw, גספארד ו-JTG חזרו ל-WWE כצמד קריים טיים בניצחונם על לאנס קייד וטרבור מורדוך. קריים טיים החלו לעבוד יחד עם ג'ון סינה ב-30 ביוני בפרק של התוכנית Raw, כשהם עזרו לו להפריע במהלך הקרב של ג'ון "בראדשו" לייפילד. שבוע לאחר מכן, הם הופיעו שוב יחדיו, כשהפעם הם השחיתו את הלימוזינה של JBL. לאחר קרב במהלך מופע שאינו שודר בטלוויזיה, סינה אישר שהם הקימו קבוצה בשם קריים טיים סיניישן (CTC). במקביל, קריים טיים פתחו בפיוד עם אלופי הזוגות העולמיים באותה תקופה, קודי רודס וטד דיביאסי, כשהם גנבו מהם את חגורות האליפות פעם אחת ובקרב האליפות ביניהם, שהתקיים באירוע בלתי נסלח, קריים טיים לא הצליחו לזכות בתואר.
ב-15 באפריל 2009, קריים טיים הועברו למותג סמאקדאון כחלק מהדראפט. הם ערכו את הבכורה שלהם במותג ב-1 במאי, כשהנחו תחרות ריקודים בין איב טורס לליילה. השניים רשמו את קרב הבכורה שלהם ב-22 במאי בפרק של התוכנית סמאקדאון, כשהם חברו לג'ון מוריסון, וביחד הם ניצחו את The World's Greatest Tag Team וריקי אורטיז. ב-31 ביולי בפרק של התוכנית סמאקדאון, קריים טיים גברו על שושלת הארט (דייוויד הארט סמית' וטייסון קיד) כדי להפוך לטוענים לכתר לאליפות הזוגות המאוחדת של ה-WWE. באירוע סאמרסלאם, הם לא הצליחו במשימתם, כשהם הפסידו לג'רי-שואו (כריס ג'ריקו וביג שואו). באירוע רסלמניה 26, שנערך ב-28 במרץ 2010, גספארד השתתף בקרב באטל רויאל, שבו הוא ו-JTG הצליחו להדיח את לוק גאלוס, ואחר כך גספארד הדיח את חברו לצמד, JTG, אך לבסוף הודח מהקרב על ידי ויליאם ריגל.
ב-2 באפריל בפרק של התוכנית סמאקדאון, לאחר שקריים טיים הפסידו בקרב, גספארד תקף את JTG, ובכך הפך לדמות הרעה תוך כדי שצעד זה גרם לפירוק הצמד קריים טיים. שבוע לאחר מכן בפרק של התוכנית סמאקדאון, גספארד התגרה ב-JTG, כשהראה קטע וידאו של התקיפה. בעקבות זאת, JTG ניסה לתקוף אותו, אך הוא הותקף פעם נוספת על ידי גספארד. ב-22 באפריל בפרק של התוכנית WWE Superstars, גספארד הגיע עם לבוש חדש ומנגינה חדשה לקרב שבו ניצח את גולדאסט. הפיוד בין גספארד ל-JTG הוביל לקיום קרב רצועה באירוע חוקי אקסטרים, שבו JTG יצא עם ידו על העליונה. השניים התמודדו אחד מול השני פעם נוספת בקרב יחידים ב-6 במאי בפרק של התוכנית Superstars, שבו גספארד ניצח, ולמעשה סיים את הפיוד בין השניים. גספארד ערך את ההופעה הטלוויזיונית האחרונה שלו ב-14 במאי בפרק של התוכנית סמאקדאון, בניצחון על ג'סי גויבר. ב-19 בנובמבר 2010, הוא שוחרר מהחוזה שלו.
קריירת היאבקות מקצועית > יפן (2011)

ב-6 בפברואר 2011, גספארד הגיע ליפן עבור ארגון ההיאבקות Genome Federation‏ (IGF) של אנטוניו אינוקי, שם חבר לבובי לאשלי בהפסדם לאטסושי סאוודה ואריק האמר.
קריירת היאבקות מקצועית > חזרה לארגונים העצמאיים (2011–2020)

לאחר ששוחרר מה-WWE בפעם השנייה, גספארד חזר לארגוני ההיאבקות העצמאיים, כשב-22 בינואר 2011, הוא גבר על צ'ארלי האס באירוע Retribution של ארגון ההיאבקות FWE. ב-31 במרץ 2012, הוא הפסיד לביג דאדי וי באירוע WreslteRama, שהתקיים בג'ורג'טאון, גיאנה. ב-19 ביוני 2014, נודע שגספארד ו-JTG חיפשו להופיע יחדיו בארגוני היאבקות כשהקרב הראשון שלהם התרחש ב-23 באוגוסט 2014. הם גברו על דמיאן דרלינג ודני דמנטו ב-15 בנובמבר 2014.
חיים אישיים

שאד גספארד היה נשוי לדוגמנית פיתוח הגוף, סיליאנה גספארד. בנם הראשון, אריה אסטריו גספארד, נולד באפריל 2010.
ב-11 בדצמבר 2016, גספאד מנע שוד, שהתרחש בתחנת דלק בקורל ספרינגס, פלורידה, כאשר הוא ניגש לגבר שיכור שהיה בדרכו לשדוד את המוכר. גספארד דחף את הבחור, לקח את אקדחו והשתלט עליו עד לבואה של המשטרה.
מוות

ב-17 במאי 2020, גספארד ובנו היו חלק מקבוצת שחיינים אשר נתפסה בזרם סחף בחוף מרינה דל ריי, קליפורניה. בנו של גספארד נשלף מהמים, בעוד שגספארד נעלם מתחת למים. לאחר חיפוש נרחב באזור, משמר החופים של ארצות הברית עצר את מאמצי החיפוש לאיתור גספארד. ב-20 במאי 2020, גופתו נשטפה אל החוף והיא זוהתה על ידי חוקרי מקרי המוות כגופתו של גספארד לאחר שלושה ימים שנעלם.
פילמוגרפיה > סרטים

| שנה | כותרת | תפקיד | הערות |
| --- | --- | --- | --- |
| 2012 | Petunia | XL |  |
| 2014 | Think Like a Man Too | הגולדנרוד |  |
| 2015 | Get Hard | ביג אס ג'וליאן |  |
| 2015 | Brothers | רוני קרוס |  |
| 2015 | My First Miracle | ג'ק |  |
| 2016 | Officer Downe | בריק |  |
| 2017 | Welcome to Willits | קפטן קרטר |  |
| 2017 | סנדי וקסלר | — | פעלולן |
| 2019 | Bolden | אהרון האריס |  |
| 2020 | ציפורי הטרף: והארלי קווין המהממת | — | פעלולן |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2012 | The Game | שאד | 2 פרקים |
| 2012 | The Exes | וורן | פרק אחד |
| 2013 | ביג טיים ראש | מרקוס | פרק אחד |
| 2014 | משפחה נרדפת | הקצין בוגליארי | 2 פרקים |
| 2014–2015 | Key & Peele | שחקן | 2 פרקים |
| 2015 | ניקי, ריקי, דיקי ודון | לו | פרק אחד |
| 2016 | From Dusk till Dawn: The Series | אולמקה | 3 פרקים |
| 2017 | In the Cut | טוני | 2 פרקים |
| 2018 | The Last Sharknado: It's About Time | מוחמד עלי | סרט טלוויזיה |
אליפויות והישגים

הישגים בארגון ההיאבקות NWA Wildside
אליפות הזוגות של NWA Wildside (פעם אחת)  - עם JTG‏
הישגים בארגון ההיאבקות Fighting Evolution Wrestling - FEW
אליפות הזוגות של FEW (פעם אחת)  - עם JTG‏
הישגים בארגון ההיאבקות Ohio Valley Wrestling - OVW
אליפות הזוגות הדרומית של OVW (פעמיים)  - עם הנייברהודי/JTG‏
הישגים במגזין ההיאבקות Pro Wrestling Illustrated - PWI
PWI דירג אותו במקום ה-85 מתוך 500 המתאבקים הטובים ביותר לשנת 2010
הישגים בארגון ההיאבקות Superstars of Wrestling Federation - SWF
אליפות הזוגות של SWF (פעם אחת)  - עם JTG‏
הישגים בארגון ההיאבקות Victory Independent Pro Wrestling - VIP
אליפות הזוגות של VIP (פעם אחת)  - עם JTG‏
הישגים בארגון ההיאבקות World Wrestling Alliance - WWA
אליפות הזוגות של WWA (פעם אחת)  - עם JTG‏
הישגים בארגון ההיאבקות World Wrestling Entertainment - WWE
חבר היכל התהילה (2022) - פרס הלוחם
הערות שוליים

↑  מספר מתאבקי WWE שוחררו מהחוזה שלהם
↑  מנהל אורח חדש של Raw, בנו של שאד גספארד ועוד
↑  כוכב ה-WWE לשעבר, שאד גספארד, מנע שוד
↑  כוכב ה-WWE לשעבר, שאד גספארד, נעלם בזמן שחייה בחוף בלוס אנג'לס באתר E!
↑  מתאבק העבר ביקש מהמחלצים להציל את בנו ונסחף בעצמו בים, חשש לחייו באתר וואלה! NEWS
↑  כוכב ה-WWE לשעבר, שאד גספארד, נעלם בחופי קליפורניה לאחר שמצילים הצילו את בנו בן ה-10
↑  מאמצי החיפוש אחר שאד גספארד נעצרו באתר E!
↑  גופתו של שאד גספארד נשטפה אל חוף וניס, לוס אנג'לס; חוקרי מקרי המוות מאשרים את גופתו
קריים טיים בקדנציה השנייה שלהם ב-WWE,‏ 2009
קטרינה סיניאקובה

קטרינה סיניאקובה' (בצ'כית: Kateřina Siniaková; ‏ נולדה ב-10 במאי 1996) היא טניסאית [[צ'כים|צ'כית]. היא זכתה במקום ראשון בתחרויות גראנד סלאם בתחרויות זוגות נשים (10 פעמים) וזוגות מעורבים (זכייה בודדת). בנוסף לכך היא זכתה במדליות זהב באולימפיאדת טוקיו (2020) ואולימפיאדת פריז (2024). בכך היא השלימה "גראנד סלאם מוזהב" בתחרויות זוגות נשים. במשך 137 שבועות היא הייתה ברש דיגור טניסאיות בתחרויות זוגות נשים.
ביוגרפיה

קטרינה סיניאקובה נולדה בהראדץ קראלובה בשנת 1996. אם המשפחה הייתה צ'כית ובעל היה ספורטיאי רוסי. כיום הוא משמש מאמן של סיניאקובה.
סיניאקובה החלה לשחק טניס בגיל צעיר ועברה להתאמן לפראג. בסוף 2012 היא דורגה מס' 2 בדירוג לצעריות. ביחד עם ברבורה קרייצ'יקובה הנבות ניצחו בתחרות לזוגות בנות באליפות צרפת הפתוחה ואליפות וימבלדון בשנת 2013.
בשנת 2014 סיניאקובה שחלה לשחק בתחרויות לבוגרות. בתחרויות גראנד סלאם לנשים היא לא הזכתה להצלחה יתרה.
בשנת 2017 סיניאקובה הגיע לגמר אליפות ארצות הברית הפתוחה 2017 אך לא זכתה. החל משנת 2018 היא זכה ב-8 תחרויות גראנד סלאם לצד ברבורה קרייצ'יקובה. ביחד הן זכו במדליית זהב באולימפיאדת טוקיו (2020). לאחר ניצחון באליפות ארצות הברית הפתוחה 2022 הן השלימו "גראנד סלאם מוזהב". בשנת 2024 סיניאקובה זכתה באליפות צרפת הפתוחה 2024 עם קוקו גוף ובהמשך היו לה עוד שני ניצחונות לצד תיילור טאונסנד.
סיניאקובה שיחקה בתחרות זוגות מעורבים באולימפיאדת פריז (2024) וזכתה במדליית זהב.
סיניאקובה חברה בנבחרת גביע בילי ג'ין קינג של צ'כיה וזתכה עם הנבחרת בגביע.
בתרחות גמר ה-WTA סיניאוקבה וקרייצ'קובה ניצחו בשנת 2021 ובשנים 2018, 2022 ו-2024 סיניאקובה הפסידה בגמר.
עבדול חאפיז אל-אשהב

| --- | --- |

 לידה:  נובמבר 1927 חברון, ארץ ישראל
 פטירה:  5 במרץ 2018 (בגיל 90) חברון
 מדינה:  ירדן, הרשות הפלסטינית
 פעילות בולטת:  שר הדואר ברשות הפלסטינית
 השכלה:  בוגר אוניברסיטת דמשק
 מקצוע:  רופא
 השקפה דתית:  אסלאם
 בת זוג:  חיאם אל-חמורי
 צאצאים:  חאזם, אסם ומוטאסם
 
עבדול חאפיז עבדול סלאם אל-אשהב (בערבית عبد الحفيظ الأشهب נובמבר 1927 - 5 במרץ 2018) היה פעיל ערבי-פלסטיני, רופא ושר הדואר והתקשורת לשעבר ברשות הפלסטינית.
ביוגרפיה

אל-אשהב נולד בעיר חברון, קיבל את השכלתו היסודית בבית הספר היסודי בעיר וסיים את לימודיו התיכוניים בשנת 1946 בירושלים במכללת איברהימייה. לאחר מכן עבד שלוש שנים כמורה בבתי ספר בחלחול ובחברון.
ב-1949 בעקבות המחסור ברופאים בנפה והתפשטות מחלות, עזב את מקצוע ההוראה והצטרף לפקולטה לרפואה באוניברסיטת דמשק. בעודו סטודנט, הפך להיות מעורב באופן פעיל בתנועות סטודנטים ובמפלגות לאומניות והכיר בין השאר פעילי טרור מפורסמים כמו ג'ורג' חבש. הוא סיים את לימודיו באוניברסיטת דמשק בשנת 1956 עם תואר ראשון ברפואה, ועד מהרה הצטרף לצבא הירדני, ועבד כרופא בשירותי הרפואה המלכותיים. באביב 1957, עקב פעילותו הלאומנית, הוא שוחרר מהצבא, נעצר והושלך לבית כלא צבאי זרקא למשך מספר חודשים.
לאחר שחרורו מהכלא פתח מרפאה פרטית בחברון. בשל פעילותו הלאומנית, עצרו אותו השלטונות הירדניים ב-1958 וגזרו עליו שלוש שנות מאסר, אותן בילה בבתי הכלא של עמאן, חברון ושכם. לאחר ריצוי עונש המאסר, חזר אל-אשהב למרפאתו הפרטית בחברון, והתפרסם בכך שטיפל בחולים עניים ללא תשלום. הוא נשאר פעיל בעבודה סוציאלית ציבורית ובפעילות לאומנית לצד עבודתו המקצועית, ונבחר כחבר במועצת ההסתדרות הרפואית הירדנית וחבר מייסד ויו"ר ועדת המשנה של האגודה בחברון. הוא גם היה שותף להקמת כמה ארגוני צדקה וארגונים לאומניים בנפת חברון, כולל אגודת בוגרי האוניברסיטאות, הסהר האדום הפלסטיני, אגודת ידידי המטופלים, האגודה לתכנון והגנת המשפחה והאגודה לדיור שיתופי.
לאחר מלחמת ששת הימים הוא נעשה פעיל בחזית הלאומית ונבחר כחבר בוועדת ההכוונה הלאומית, שהייתה המנוף למאבק פלסטיני-לאומני ביהודה ושומרון וחבל עזה. הוא השתתף בממשלה הראשונה של הרשות הפלסטינית בשנת 1994 בראשות יאסר ערפאת, שם קיבל את משרד הדואר והטלקומוניקציה שהיה אחראי על הקמת ופיתוח הדואר ביהודה ושומרון וחבל עזה. במסגרת תפקידו זה, חתם אל-אשהב על הסכם שיתוף פעולה עם הממלכה ההאשמית של ירדן, והוא גם ייצג את הרשות הערבית הבינלאומית שהקימה חברת תקשורת.
עבדול חאפיז אל-אשהב נפטר בחברון בגיל תשעים. אל-אשהב היה נשוי לפעילה בתחומי הנשים והחינוך, חיאם אל-חמורי, ולבני הזוג נולדו שלושה ילדים: חאזם, אסם ומוטאסם.
הערות שוליים

1 2 3  وفاة أول وزير اتصالات في السلطة الفلسطينية – وكالة مدار نيوز, web.archive.org, ‏2024-04-27
1 2 3  «إني اخترتك يا وطني» والدكتور عبد الحفيظ الأشهب, web.archive.org, ‏2024-04-27
1 2 3 4  الدكتور عبد الحفيظ الاشهب في ذمة الله-الحياة الجديدة, web.archive.org, ‏2024-04-25
1 2 3 4  رحيل المناضل الوطني د. عبد الحفيظ عبد السلام الأشهب - أمد للإعلام, web.archive.org, ‏2024-04-27
↑  الموت يغيب الدكتور عبدالحفيظ الاشهب رمز النضال الوطني والعطاء الإنساني – موقع الأول نيوز الأخباري, web.archive.org, ‏2024-04-27
1 2 3  الوزير الاسبق الاشهب في ذمة الله, وكـالـة مـعـا الاخـبـارية (בערבית)
יוסף ארוואץ

| --- | --- |

 לידה:  1847 ה'תר"ז רבאט, מרוקו
 פטירה:  18 בדצמבר 1924 (בגיל 77 בערך) כ"א בכסלו ה'תרפ"ה יפו , המנדט הבריטי
 מקום קבורה:  בית העלמין היהודי ביפו
 מקום פעילות:  ירושלים, יפו, מצרים, איטליה, צרפת, מרוקו, תוניסיה, אלג'יריה, טריפולי, גרמניה ואוסטריה
 תקופת הפעילות:  ?–1924 
 תחומי עיסוק:  פסיקה ודיינות
 רבותיו:  הרב דוד בן שמעון והרב רפאל מאיר פאניז'יל
 
 תפקידים נוספים:  שד"ר
הרב יוסף ארווּאץ (תר"ז, 1847 - כ"א בכסלו תרפ"ה, 18 בדצמבר 1924) היה שד"ר ואיש ציבור מרוקאי-ירושלמי, מורה צדק, ממנהיגי ועד העדה המערבית בירושלים וחבר בית הדין שלה, ממייסדי שכונת אבן ישראל בעיר ואב בית הדין של העדה הספרדית ביפו.
ביוגרפיה

נולד ברבאט שבמרוקו בשנת 1847 (ה'תר"ז) לרב משה ארוואץ, בן למשפחה שמוצאה במוגדור. בגיל 12 עלה עם הוריו לירושלים, והתחנך שם אצל הרבנים דוד בן שמעון ורפאל אלעזר בן טובו, מנהיגי העדה המערבית.
בגיל 18 החל ללמוד בישיבתו של הרב רפאל מאיר פאניז'יל (גיסו לעתיד) ואצל הרב אליהו פאניז'יל. לאחר שהתייתם מאביו בגיל 20, נישא לבתו של הרב יהודה פאניז'יל, ובגיל 23 הוסמך להוראה על ידי הרב דוד בן שמעון.
בשנת 1872 (ה'תרל"ג) לערך יצא כשד"ר בשליחות למערב החיצון (אזור אלג'יריה, תוניס ולוב) מטעם בית הספר דורש ציון. בהמשך יצא בשליחויות נוספות מטעם כוללות המערבים, כוללות חברון, ישיבת המקובלים בית אל, בית החולים משגב לדך ועוד.
במסעותיו ביקר בין היתר בטריפולי, בתוניסיה, באלג'יריה, במרוקו (מוגדור; 1900), בגרמניה (ברלין, 1894), באיטליה, בהונגריה, ובצרפת (1890). מתוקף היותו ציר ירושלים באיטליה, אוסטריה ומספר ערים בגרמניה, בנסיעתו לאיטליה בשנת 1896 (ה'תרנ"ו) נפגש עם מלך איטליה ויטוריו אמנואלה השני, ובשנת 1902 (ה'תרס"ב) נפגש שם עם המלך ויטוריו אמנואלה השלישי.
במשך תקופת מגוריו בירושלים נמנה עם מנהיגי ומנהלי ועד העדה המערבית בעיר, ושימש כחבר בית הדין של העדה לצד הרב משה מלכא והרב נחמן בטיטו. נסיעותיו ופעילותו בעיר סייעו רבות לרכישת השטח והמבנה של בית החולים משגב לדך, ומבני מוסדות נוספים. כן נמנה עם מייסדי שכונת אבן ישראל בעיר.
בשנת 1903 (ה'תרס"ג) עבר להתגורר עם משפחתו ביפו, שם מונה לשמש כאב בית הדין של העדה הספרדית בעיר עד לשנת 1923 (ה'תרפ"ג), ולאחר מינוי הרב בן-ציון מאיר חי עוזיאל לראש הרבנים בעיר, מונה לשמש כדיין וכמורה צדק בבית הדין המאוחד של עדות הספרדים והאשכנזים.
בתקופת מלחמת העולם הראשונה עבר להתגורר באלכסנדריה שבמצרים בעקבות היותו אזרח צרפת, דבר שאף מנע ממנו לכהן במשרת החכם באשי ביפו. בסיום המלחמה חזר לישראל והשתכן שוב ביפו, שם שימש שוב כדיין בבית הדין המאוחד.
הלך לעולמו ב-18 בדצמבר 1924 (כ"א בכסלו ה'תרפ"ה), ונקבר בבית העלמין היהודי ביפו.
חיבוריו

הוד יוסף - דרושים מנאומים שנשא בישראל ובמסעותיו בעולם, שלושה חלקים, ירושלים ה'תרס"ה
חלק מחיבוריו אבדו במהלך מלחמת העולם הראשונה.
לקריאה נוספת

משה דוד גאון, יהודי המזרח בארץ ישראל, חלק ב' (עמ' 119)
הערות שוליים

↑  לעיתים ארווץ
↑  בספר אהלי שם, מאת שמואל נח גוטליב, נכתב כי נולד בשנת תרכ"א במקנס
↑  ע"פ משה דוד גאון ב"יהודי המזרח בא"י", עבר להתגורר ביפו בשנת 1913 (ה'תרע"ג)
| --- | --- |
בקרת זהויות :  NLI: 987007527108705171  VIAF: 308275190   WorldCat (עם VIAF): 308275190
הרב קונאוויי

הרברט קלארק הובר קונאווייי הבן (באנגלית: .Herbert Clark Hoover Conaway Jr; ‏נולד ב־30 בינואר 1963) הוא פוליטיקאי ורופא אמריקאי, המכהן כחבר בית הנבחרים של ארצות הברית מטעם מחוז הקונגרס השלישי של מדינת ניו ג'רזי מאז ינואר 2025. קונאווייי, חבר המפלגה הדמוקרטית, כיהן כחבר האספה הכללית של ניו ג'רזי בין השנים 1998–2025.
ביוגרפיה

קונאוויי נולד ב-30 בינואר 1963 במרכז הרפואי סנט פרנסיס שבטרנטון, בירת ניו ג'רזי. הוריו היו אווה כריסטין קונאוויי, אחות בבית החולים, והרב קונאוויי האב, מורה להיסטוריה בתיכון האזורי בורדנטאון. הוא גדל בבורדנטאון ולמד בתיכון המקומי. בשנת 1985 השלים לימודי תואר ראשון במדע המדינה באוניברסיטת פרינסטון, עם תזה בת 67 עמודים בנושא "אסטרטגיה פוליטית שחורה". בהמשך קיבל תואר דוקטור לרפואה ממכללת ג'פרסון לרפואה שבאוניברסיטת תומאס ג'פרסון, וכן תואר שני במשפטים מבית הספר למשפטים של אוניברסיטת ראטגרס בניוארק. קונאוויי היה המחוקק היחיד בניו ג'רזי שנשא הן בתואר דוקטור לרפואה והן בתואר במשפטים.
קונאוויי שירת בחיל הרפואה של חיל האוויר של ארצות הברית בין השנים 1992–1996, והשתחרר בדרגת קפטן. הוא שירת בבסיס חיל האוויר מקגוייר שבמחוז ברלינגטון כרופא כללי וכמנהל משנה של מרכז הרפואה הראשונית. במקביל לפעילותו כמחוקק, הוא המשיך לעסוק ברפואה והתמחה ברפואה פנימית. בהווה הוא משמש כמנהל המרכז לרפואה פנימית במרכז הרפואי סנט פרנסיס בטרנטון. בעבר עבד בבית החולים האוניברסיטאי קופר וניהל מרפאה בווילינגבורו.
בשנת 1997 נבחר קונאוויי לראשונה אל האספה הכללית של ניו ג'רזי כנציג מחוז הבחירה השביעי. באותן בחירות נבחר גם עמיתו למירוץ, ג'ק קונרס, אך בשל תקלות במכונות ההצבעה הוא הושבע ולאחר מכן הודח מתפקידו, והוחלף בספטמבר 1998 על ידי הרפובליקני קנת' ויליאם פוקנר. קונרס נבחר מחדש בבחירות מיוחדות ב-1998, והשניים כיהנו יחד כנציגי המחוז השביעי עד שקונרס התפטר ב-2011. מאז סוף 2011 ועד 2018, עמיתו של קונאוויי לייצוג המחוז היה טרוי סינגלטון, שהמשיך מאוחר יותר לכהונה בסנאט של ניו ג'רזי. משנת 2018 ועד להיבחרו לקונגרס כיהנה לצדו קרול א. מרפי. בין השנים 2002–2005 שימש קונאוויי כסגן יושב ראש האספה הכללית.
קונאוויי התנגד לחוק שהציעה חברת האספה שרלוט ונדרוולק, שנועד לאפשר להורים להחריג ילדיהם מחובת החיסונים המדינתית, בטענה שמדובר ב"מתכון לאסון" שעלול להוביל להתפשטות מחלות. בשנת 2019 הביע תמיכה בחוק לביטול הפטור הדתי מחובת חיסונים כתנאי ללימודים בבתי הספר של ניו ג'רזי.
קונאווי התמודד לבית הנבחרים של ארצות הברית במחוז הקונגרס השלישי של ניו ג'רזי בבחירות 2004, אך הפסיד לרפובליקני ג'ים סאקסון. בשנת 2024 שקל להתמודד שוב על מושב זה לאחר שחבר הקונגרס הדמוקרטי המכהן, אנדי קים, החליט לרוץ לסנאט של ארצות הברית. בדצמבר 2023, לאחר שנבחר מחדש לאספה הכללית של ניו ג'רזי, הודיע רשמית על כניסתו למירוץ. בבחירות המקדימות של המפלגה הדמוקרטית נבחר למועמד מפלגתו להחלפת קים, לאחר שגבר על עמיתתו קרול א. מרפי. בבחירות הכלליות גרף 53.2% מקולות הבוחרים ונבחר לבית הנבחרים האמריקאי.
הערות שוליים

↑  פ. קנת' ברנס, Conaway wins Democratic primary in New Jersey’s 3rd Congressional District, באתר WHYY‏, 4 ביוני 2024 (באנגלית)
↑  Official General Election Results: U.S. House of Representatives, מזכיר המדינה של ניו ג'רזי, 5 בדצמבר 2024 (באנגלית)
| --- | --- |
בקרת זהויות :  US Congress: C001136